JohanHeinsen/ENO huggingface dataset:
Ribe Stifts Adresseaviser, 1834-03-29
Udenlandske Efterretninger Frankerig. Behøvedes der endnu et Beviis for, at Ministeriet i den uforandrede Antagelse af sit Lovforslag imod de politiske Foreninger seer betingelsen, for sin fremtidige Tilværelse, saa vilde Forsamlingen, den 17de have kunnet yde dette Beviis. Dhrr. Broglio, Barthe og Thiers talede for det ministerielle Project. Endskjøndt Discussionen varede i 5 1/2 Timer, saa hørtes der kun 6 Talere, nemlig foruden Ministrene Hr. Beranger, Odilon-Barrot og Berryer. Præsidenten begyndte med den bemærkning, at alene den første Artikel i Loven, der bestemmer betingelserne for Foreningerne, gav Anledning til fire forskjellige Systemer. Det første, som var fremsat af Regjeringen, kræver for alle Foreninger uden Undtagelse Regjeringens Tilladelse. Det andet er Hr. Berangers Ammendement. Det tredie System fordrer kun for politiske Foreninger Regjeringens Tilladelse, og det fjerde statuerer Nødvendigheden af Øvrighedens Autorisation ialmindelighed, men forlanger en Mængde Undtagelser for en Deel nærmere betegnede Foreninger. Hr. Beranger søgte derpaa at vise den store Forskiel imellem sit og Regjeringens System, og sagde blandt Andet, at det aldeles ikke var hans Hensigt at tale til Forsvar for politiske Foreninger, da de efter hans Mening ikke vare istand til at stifte noget Godt. Skjøndt hrr. Odilon Barrot og Mauguin understøttede Ammendementet, blev det dog forkastet med en temmelig betydelig Majoritet, og man ventede nu, at det ministerielle Project vilde gaae igjennem. Oppositions=Pressens Uvillie herover var ubeskrivelig; den paastod, at hiint Lovforslag var gaaet igjennem ifølge et det russiske Cabinet gjort Løfte. Ogsaa det engelske Blad Courier yttrer i denne Anledning Frygt for, at Ludvig Philips Regjering meere og meere vil slutte sig til de absolutte Cabinetter, og saaledes overlade til Engelland alene at forsvare Friheden.
Ribe Stifts Adresseaviser, 1834-03-29
Den franske Regjering forlanger 230000 Franes forat udlevere dem. - D. 8de Marts havde den nye engelske Gesandt ved det portugisiske Hof, Lord Howard de Walden, sin første Audients hos Dronningen og Hertugen af Braganza.
Ribe Stifts Adresseaviser, 1834-03-29
Belgien. Projectet om Jernbaner, hvilke Ministeren for det Jndre tillægger stort Værd, har foranlediget heftige Debatter i Kammeret. Af 202 Medlemmer have 34 allerede yttret deres Meninger i udførlige Taler. Af disse stemmede 17 for og 12 mod Regjeringens Project. J Omegnen af Mons har der i 8 Dage vajet en rød Fane med Jndskrift: "ned med Jernbanerne." Ogsaa skal der herske megen Urolighed i denne Anledning, skjøndt det endnu ikke er kommen til alvorlige Optrin.
Ribe Stifts Adresseaviser, 1834-03-29
Rusland. Formedelst et Tyveri i en luthersk Kirke, og Mangel paa Straf Bestemmelser for Tyverier i ikke græsk catholske Kirker har Keiseren befalet, at de gieldende Love for Kirkeran ogsaa skal anvendes paa Tyverier i fremmede christelige Kirker.
Ribe Stifts Adresseaviser, 1834-03-29
Schweiz. Jkke mindre end 6 Noter ere blevne overrakte, nemlig fra Østerrig, Neapel, Wien, Baiern, Würtemberg og Frankfurt. Flere af disse Noter, navnlig den fra Frankfurt, forlange ikke blot, at alle Deeltagerne i Savoyer-Toget skulle fjernes, men ogsaa alle de tydske Flygtninge, der enten directe eller indirecte bidroge til Forstyrrelsen af Nabostaternes Rolighed. To Noter fra Rusland og Preussen ventes endnu.
Ribe Stifts Adresseaviser, 1834-03-29
Tydskland. Prinds Wilhelm, en Broder til Kongen af Preussen, er udnævnt til Gouverneur i Mainz. Ogsaa det preussiske Publications-Patent angaaende de med Østerrig og Rusland trufne Bestemmelser med Hensyn til politiske Forbryderes Udvexling er nu udkommen.
Ribe Stifts Adresseaviser, 1834-03-29
Tyrkiet. Breve fra Candia berette, at alle Græker, der have været arresterede i Anledning af de sidste Begivenheder, ere blevne frigivne efter Mehemed Alis Befaling. - Af en sikker Kilde vil man vide, at Anliggenderne angaaende Sams snart ville komme i det Rene. Jmod Erlæggelse af 500000 Pjastre til Porten vil Storherren afstaae sin Souverainitet over denne Øe. - Jblandt de Store i Constantinopel hersker stor Spænding i Anledning af Englands og Frankerigs Jndsigelser mod den russiske Tractat, idet nemlig Nogle skulle være vundne for hine to Magters Sag, men Andre derimod ene søge Redning i en Alliance med Rusland. Dette staaer maaskee i Forbindelse med det Rygte, at den Flotille, der under Hali Paschas Commando var færdig til at afgaae til Samos, har faaet befaling indtil videre at blive liggende i Dardanellerne for at møde Bevægelser, der muligen kunne foretages af den engelsk franske Escadre, og for at sørge for Dardaneller-Slottenes befæstigelse.
Ribe Stifts Adresseaviser, 1834-03-29
Blandinger. Man vil vide, at Keiseren af Rusland har overdraget sin Gesandt i Paris, Pozzo di Borge, at undertegne paa hans Vegne 100,000 Fr. til det Mindesmærke, som skal reises Napoleon paa Korsika, Kong Ludvig Philip skal personlig nære det Ønske at kalde nogle Medlemmer af Napoleons Familie tilbage til Frankerig.
Ribe Stifts Adresseaviser, 1834-03-29
J det sydlige Frankerig har man paa flere Steder paa Ballerne i Vinter indført den priselige Skik, at der i Balsalen staaer en Vase med kunstige Blomster, hvoraf enhver dandsende Herre forsyner sig med en Blomst, som han byder den Dame, han ønsker at dandse med. Saalænge hun er engageret af en Herre, eller dandser med ham, bærer hun hans Blomst i sit Livbaand. Herrerne undgaae derved den Ubehagelighed at faae Kurve af Damer, som allerede ere engagerede.
Ribe Stifts Adresseaviser, 1834-03-29
J London har nylig fremstillet sig for Læger og Studenter et Menneske af kæmpemæssig Størrelse, som aldeles er bedækket med en grøn Hornmasse, i Form af Braadde eller Pigge, som temmelig ligne Pindsvinets. Kun Ansigtet, den indvændige Haand flade og Fodsaallerne ere frie for Braadde, men alle andre Deele ere rigelige forsynede dermed. Hvert Aar falde disse Pigge af og voxe paany, og saaledes har det været Tilfældet fra hans tidligste Ungdom af, ligesom hos alle mandlige Medlemmer af hans Familie, fra hans Tipoldefader af. Dertil har han et fortræffeligt Helbred.
Ribe Stifts Adresseaviser, 1834-03-29
J Bristol har man fundet paa et saare heldigt Middel til at hemme Betlerie. Et Selskab var nemlig sammentraadt og havde ladet Sedler trykke, der løde paa en liden Almisse, som man kunde kjøbe hos Selskabet. Herpaa bleve alle Stadens Jndvaanere, opfordrede til ei at give rede Penge i Almisse, men deslige Sedler, som Modtageren skal indløse hos en Commission, der først undersøger hans Trang. Siden denne Jder er bleven realiseret, er Gaderiggeriet ganske ophørt i Bristol. Med samme Held har man anvendt Midlet i Bath.
Ribe Stifts Adresseaviser, 1834-03-29
Mange af Politianordningerne i Constantinopel ere slet ikke at foragte, men fortjene i det mindste dog engang paa en kort Tid at indføres til en Prøve ogsaa christelige Stater. Skomagere og Skoflikkere maae f. Ex. indestaae for deres Arbeides Godhed. Gaaer det strax op i Syeningen, blive de straffede; revner Læderet, maae Garveren staae til Ansvar. En Møller maa ingen Høns holde. En Bager, som gjør Brødene for smaae, nagles med det ene Øre til hans Gadeder. En Skræder, som ikke leverer Arbeidet til den belovede Tid, maa betale Sylønnen i Straf, og Embedsmænd, som skrive utydeligt, maae oplæse et Capitel af Coranen tre Gange, saavel for som bag lænds.
Ribe Stifts Adresseaviser, 1834-03-29
Jndenlandske Efterretninger. Jfølge St. Thomæ Tidende af 16de Januar var der Aftenen iforveien udbrudt Jldløs i Hr. F. Billensteins Huus i Dronningens Gade. Dette Huus, saavelsom Hr. Jas. Colghoues, med Sidebygninger bleve lagte i Aske og andre, saasom i Compagnie-Gaden stærkt beskadigede. Den hurtige og virksomme Hjælp, der ydedes af Brand. Compagnierne, de frie Jndvaanere saavelsom Slaverne, Militairet, Milicen og Søfolkene fra de danske og americanske Skibe, stansede Jlden og frelste Staden. Gouverneuren, Hr. v. Scholten, var een af de Første paa Brandstedet. Jkke faa Neger huse afbrændte.
Ribe Stifts Adresseaviser, 1834-03-29
Den 14de Marts har Kjøbmand C. Lind i Lemvig, faaet Bevilling til at være Strandingskommissionairi Tidsted Toldistrikt.
Ribe Stifts Adresseaviser, 1834-03-29
Qvartals-Koursen for April, Mai og Juni Maaneder 1834 er, efter Kancellie, Placat af 20 Marts sidstleden, uforandret bestemt til 206 1/2 imod 100 Specier eller 200 Rbdlr. Sølv, saa at 1 Rbdlr. Sølv kan betales med 1 Rbdlr. 3 s. i Rigsbanksedl. og Tegn. Det kgl. Videnskabernes Selskab har iaar, blandt andre, udsat en Præmie for et almeenfatteligt og gan skee for den tænkende Haandværker affattet Skrift over Muurkalken. Skriftet skal alene holde sig til de Materialier og Fremgangsmaader, som hos os enten bruges eller burde bruges.
Ribe Stifts Adresseaviser, 1834-03-29
Paa Frederiksværk i Sjælland forfærdiges af Plouge (alle med Støbejerns Muldfeld og malede, amerikanske, med Støbejernsskjære og 2 Reserveskjærer, for 12 Rbd.; med Smedejernsskjære, og noget stærkere beslagne 14 Rbd.; havleyske af lettere Slags og vinstrupske a 19 Rbd.; Kartoffel=Hyppeplouge 16 Rbd., forandrede vinstrupske Kornrensemaskiner, med 3 Skum= og 2 Harpefold a 42 Rbd.; ordin. Korn harper, for 6 3/4 Rbd. - naar 6 diverse Plouge eller Kornharper, eller 3 Rensemaskiner tages paa eengang rabatteres 5 pCt.; ogsaa kan Jernarbeidet faaes alene. - Bestillinger modtages paa Hovedcontoiret i Kbhavn (Amaliegade No. 131) eller hos Jnspecteuren paa Frederiksværk Capt. v. Dalberg.
Ribe Stifts Adresseaviser, 1834-03-29
En Paquetfart imellem Aarhuus og Kjøbenhavn begynder med det første. Skonnerten "Coureren", bekjendt for sin gode Seilas og velindrettede Kahyt, afseiler bestemt, om Veir og Vind det tillader, Mandagen den 31te Marts til Kjøbenhavn, og medtager Fragtgods og Passagerer. Fragten er for 1ste Kahyt 5 Rbd., 2den Kaabyt 3 Rbd., og Dækket 1 Rbd. Fjorten Dage efter dens Ankomst til Kjøbenhavn, vil den ganske bestemt afgaae igien til Aarhuus.
Ribe Stifts Adresseaviser, 1834-03-29
Efter Forlydende er Kammerherre Amtmand v. Lewetzau i Jtzehoe bleven udnævnt til Landdrost i Hertugd. Lauenborg. (A. M.) For at hindre Vagabonders Jndtrængelse i det Holsteenske have samtlige Godseiere i det østlige Holsteen forenet sig om at oprette 9 Politirytterdistricter, hvoraf man lover sig de bedste Følger. Fortællingen om den frygtelige Hævn, som to Drenge i Angeln skulle have taget over en tredie, kan nu, ifølge paalidelig Underretning, berigtiges derhen: at 5 Drenge fra Sognet Steinberg legede i en lille Skov med en Pistol, hvorved en af Drengene uforsigtigviis kom til at beskadige en forbigaaende Dreng paa den ene Kind; dog uden at Saaret var mere betydeligt, end at det forlængst er fuldkommen lægt.
Ribe Stifts Adresseaviser, 1834-03-29
(Kiel. Corrspd. Bl Apenrade Ugeblad indeholder følgende Skrivelse fra det Holstenske: Som bekjendt er der med Regjeringens Tilladelse i Haderslev gjort Begyndelse til en virkelig og hensigtsmæssig Bevæbning i vore Hertugdømmer.
Ribe Stifts Adresseaviser, 1834-03-29
J nævnte Stad har nemlig et borgerligt Corps paa 130 Mand organiseret sig, der har faaet Vaaben af Tøihuset. Corpsets Bestemmelse er forøvrigt at værne om Stadens indre Ro og Sikkerhed og i paakommende Tilfælde assistere Politiet. Det lader sig nu uden Tvivl vente af de andre Stæders Patriotisme og Almeen Aand, at de ville følge dette skjønne Exempel. Men endnu en anden skjøn Udsigt aabner sig her. Borgersønnerne ere nemlig militairfrie, skjøndt de i Grunden ligesaavel som Bondens Sønner ere forpligtede til at forsvare Landet. Men formedelst denne Frihed, burde de nu frivilligen, efter hiint Exempel, danne saadanne Corpser overalt i de andre Stæder. Bliver der saa kaldet til Kamp for Konge og Fædreneland, saa vil der kunne leveres til den active Hær et Corps paa 4 a 5000 Mand, der ikke har kostet Staten Noget, og der vil ikke overgaae Borgersønnerne den Skam, at blive hjemme hos Mama, medens Landboerne kæmpe for Fædrenelandets hellige Sag.
Ribe Stifts Adresseaviser, 1834-03-29
Hos Pastor Jngerslev i Gylling er i Natten til 13de Marts begaaet et meget dristigt Tyveri. Ved at opbryde et Vindue fra Kirkegaarden, vare Tyvene næmlig gaaet ind i Studeerkammeret, havde der opbrudt et Chatol og af Samme borttaget alle derværende rede Penge, hvoriblandt 1000 Rbd. r. S. og en heel Hundrededalers=Seddel. Hr. Pastoren lover i Aarhuus Avis en god Douceur til den, som kan give nogen Oplysning om dette Tyveri.
Ribe Stifts Adresseaviser, 1834-03-29
Af en "Samtale imellem 2 Borgere i Aarhuus", meddeelt i Stiftstidenden, sees at Udgifterne til de Fattiges Forsørgelse der er over 11000 Rbd. De mange Handlende, yttres i samme, kunde nok bestaae, naar det nøie blev paaseet, at Jngen drev Handel udenom, navnligen de Flensborgerskippere, "disse Snushaner, der i 3 til 4 Uger løbe omkring fra Huus til Huus, og bortschakkre deres Ladning i ganske smaae Partier. Ogsaa yttres det Ønske, at man der, som i Sverrig, vilde udsætte de halvandethundrede fattige Børn der af Fattigvæsenet underholdes i en Stiftelse, til Omegnens Bønder, hvorved Meget menes sparet.
Ribe Stifts Adresseaviser, 1834-03-29
Folkemængden i Viborg er ved Tællingen befunden at være 3419 Personer.
Ribe Stifts Adresseaviser, 1834-03-29
Ved Tallotteriets 1396 Trækning i Kjøbenhavn udkom: No. 88, 70. 18. 31. 12.
Ribe Stifts Adresseaviser, 1834-03-29
Ribe. Første Paaskedag prædiker i Domkirken Hs. H. Hr. Stiftsprovst Dr. Frost, Ridder af Danneb ogen; i Cathrinekirke Hr. Pastor de Thurab. Anden Paaskedag prædiker Hr. Pastor Leth i Domkirken og Hr. Pastor de Thurah i Cathrinekirke.
Ribe Stifts Adresseaviser, 1834-03-29
Paa Onsdag d. 2den April ordineres i Domkirken Hr. Cand. Theol. Wendelboe, som allernaadigst beskikket Sognepræst for Ballum Menighed.
Ribe Stifts Adresseaviser, 1834-03-29
Døbt i Domkirken den 21 Marts. Snedkermester Søren Andersen Møllers Søn, Christian Møller. Fadderne: Mad. Mogensen, Jomf. H. Lützow, Skoemagermester C. Tiellesen og Skoemagersvend N. Blinkenberg. D. 23 Marts. Snedkermester H. T. Falcks Datter, Ane Cathrine Falck. Fadderne: Jomf. A. Weise, Jomf. H. Lützow, Vertshuusholder N. Warming og Kjøbmand C. Bech.
Ribe Stifts Adresseaviser, 1834-03-29
De i Hjerting Tolddistrikt ilanddrevne Citroner og Appelsiner vare udkastede fra et genuesisk Skib, ført af Capt. Vinzence Ferraro, fra Messina bestemt til Hamborg med Frugter og Vine, som den 7de Marts løb paa Strand ved Blaavand, efter at have forlist Roer og 3 Ankere, samt kappet Stormasten, men bragtes igjen af ved Hjælp af Kystboerne, og indkom d. 11te paa Fans Rhed.
Ribe Stifts Adresseaviser, 1834-03-29
AVERTISSEMENTS.
Ribe Stifts Adresseaviser, 1834-03-29
Placat. Efter Begjæring af Eierne af Weilbye Kirke, blive de samme tilhørende Jorder, der skylde af Hartkorn Ager og Eng 5 Td. 2 Skp. 3 Fdk. og den Kirken ligeledes tillagte Skov der skylder af 1 Alb. Skovskyld, separat bortsolgte fra Kirken, om nogenlunde antageligt Bud skeer, ved een eeneste Auction, der afholdes paa Fredericia Raadstue, Fredagen den 2 Mai næstkommende om Formiddagen Kl. 10. Hvilket herved bekiendtgjøres. Fredericia den 26 Marts 1834 Boeck.
Ribe Stifts Adresseaviser, 1834-03-29
Udstilling af indenlandske Jndustrie Producter.
Ribe Stifts Adresseaviser, 1834-03-29
Efter Opfordring fra Selskabet for Naturlærens Udbredelse vil Akademiet for de skjønne Kunster og Landhuusholdningsselskabet i Forening med hiint Selskab i September Maaned dette Aar her i Staden foranstalte en Udstilling af fortrinlige Kunst-Fabrik-Manufactur Jndustri- og Haandværks=Produkter, forfærdigede enten i Danmark eller i Hertugdommene Slesvig, Holsteen og Lauenborg.
Ribe Stifts Adresseaviser, 1834-03-29
En udførlig Anmeldelse om denne Foranstaltning vil om føie Tid Udkomme. Kjøbenhavn, Marts 1834.
Ribe Stifts Adresseaviser, 1834-03-29
Ved Proclama af Dags Dato, som vil blive læst for vedkommende Retter, ere Kreditorerne i Stervboet efter afgangne Jacob Pedersen Pomphole af Cathrineborg paa Rørbeck Mart i Wester Sogn indkaldte til inden 12 Ugers Forløb fra Proclamets sidste Bekjendtgjørelse, for undertegnede Skifteforvalter at anmelde og beviisliggjøre deres Krav; hvilket herved endvidere bekjendtgjøres. Herredscontoiret i Weile den 20 Marts 1834. Hersleb.
Ribe Stifts Adresseaviser, 1834-03-29
Placat. Mandagen den 14de April næstkommende Formiddag Klokken 9. bliver i den af afdøde Gaardmand Jørgen Hansen af Tveed eiende Gaard, ifølge Arvingernes Forlangende, ved offentlig Auction bortsolgt Boets Ind- og Udboe, bestaaende af Borde, Stole, Skabe, 1 Schatol, Kjøkkentøi af Tin og Kobber, og deriblandt en stor Kobber Kjedel, samt Creature, nemlig: 1 rød Følhoppe, i sort Hoppe, 8 Køer, 4 Qvier, 2 røde Stude, 6 Unghøveder, 5 Kalve, 11 Faar, saa og Vogne, Plong, Harve, med mere. - Conditionerne ville paa Auctionsstedet blive bekjendtgjorte. - Lysthavende indbydes. Ribe den 21 Marts 1834. Tranberg.
Ribe Stifts Adresseaviser, 1834-03-29
Fra Undertegnede er Natten mellem den 17de og 18de d. M. bortstiaalen ud af Stalden, en sortebrun fireaars Hoppe af middelmaadig Størrelse; den har en liden Stjerne i Panden og en Knude af Aareladning paa venstre Side af Halsen. Hvo, som kan give nogen Oplysning om dette Tyverie, ville behageligen melde sig til Hans Hansens Enke i Døstrup pr. Ribe.
Ribe Stifts Adresseaviser, 1834-03-29
Et confirmeret og velopdraget ungt Menneske af god Familie og som regner og skriver godt, kan strax blive antagen som Lærling hos en Kjøbmand. Adressecontoiret giver nærmere Underretning.
Ribe Stifts Adresseaviser, 1834-04-02
aller Kongelig naadigst privilegerede. Stifts en ve og Adresse v i 18, som forsendes. med Brevposten. overalt i Danmark, og Hertugdømmene. No. 26. Tirsdagen den 2den April Redigeres, trykkes og udgives ved N. S. Hophoff i Ribe.
Ribe Stifts Adresseaviser, 1834-04-02
Storbrittanien og Jrland. Times vil vide, at Venskabet mellem England og Frankerig ikke meere er saa varmt, som de respective Regjeringers Organer afmale det i det engelske Parlament og i de franske Kamre; den mener nemlig, at Frankerig ikke længere ønsker en Forbindelse med England, hvorfra det ikke har Noget at befrygte, især da det nærer den Tanke, at det altid kan slutte sig til England, naar det kan have Nytte deraf. Jkke saaledes forholder det sig med den hellige Alliance, især med Rusland. Dette Land betragtede nemlig stedse med misundelige Blikke det venskabelige Forhold mellem hine Magter, saaledes sendte det opmærksomme Jagttagere til Hofferne i Paris og London paa den Tid, at Antverpener=Conventionen blev sluttet, for at skaffe sig Vished om Sandsynligheden af en tættere Alliance mellem Englang og Frankerig, da en saadan letteligen kunde lægge Hindringer i Veien saavel for dets Stræben efter at udvide sine Besiddelser, som efter at gjøre sine despotiske Grundsætninger gjeldende i de øvrige europæiske Lande; da det nu fandt, at en saadan Alliance virkelig projecteredes, forandrede det sin Politik og sluttede sig tættere til Frankerig, i den Hensigt at drage det ud af Forbindelsen med England, for at dette Land, naar det saaledes blev isoleret, ikke skulde hindre dets ærgjerrige Hensigter. Conferencerne bleve nu hyppigere og disses Resultater ville snart vorde bekjendtgjorte; det vil formodentlig nu blive England ene overladt at tilintetgjøre Traktaten af 8de Juli, ved hvilken den tyrkiske Keiser blev gjort afhængig af Rusland. Den franske Regjering troer ikke bedre at kunne lægge sin Glæde over den nye Forening for Dagen, end ved at foretage saadanne Forandringer i sin indvortes Forfatning, som meest synes at kunne behage det russiske Cabinet. Heraf kan man saameget lettere forklare sig Lovudkastet mod Foreninger ne; thi bør det end ikke tilskrives umiddelbar fremmed Jndgivelse, saa er det dog altid en Følge af fremmed Jndflydelse.
Ribe Stifts Adresseaviser, 1834-04-02
Tydskland. Den preussiske Statsminisler, Hr. Ancillon er indtuffen i Wien. - Man vil vide, at Ministerne ved Kongressen skulle forsamles den 20 Marts, for at afgjøre Ting af Vigtighed. Spørgsmaalet og Luxemborg skal i den senere Tid have været meget afhandlet, og man haaber, at det snart skal blive afgjort til de fleste Paagieldendes Tilfredshed. Den franske Exminister Hr. Monthel agter at reise til Grätz til Hertuginden, af Berry, som efter Sigende har yttret det Ønske, at tilbringe nogen Tid i sin Families Kreds i Prag. - Marschall Marmont, som siden Julii Revolutionen har opholdt sig i Wien, staaer i Begreb med at gjøre en videnskabelig Reise til Orienten. - J Bayern oprettes et Slags Politie Ministerium, som skal have Overopsynet over samtlige Politie Directioner i Kongeriget, og hvis Virkekreds især skal være at lede alle Foranstaltninger angaaende politiske Forseelser. Man paa staaer, at en saadan Indretning, der alt bestaaer eller skal indføres i andre Stater, skal være Resultatet af en Bestemmelse af Forbundsdagen, der for længe siden er taget mod de politiske Uroligheder i Tydskland. – J Heidelberg ere atter flere Studenter blevne arresterede. Den pyrenæiske Halv. Breve fra Madrid meddeelte i Pariser-Blade omtale Uroligheder, der have fundet Sted i Hovedstaden i Anledning af Borgergaardens Organisation. Dog skal Roligheden atter være tilveiebragt. – J Paris gik det Rygte, at Vittoria var bleven besat af 6000 Carlister; derimod berette Breve fra Bajonne, at Carlisterne vel have gjort et Angreb paa hiin Bye, men vare slagne tilbage.
Ribe Stifts Adresseaviser, 1834-04-02
Schweiz. Regjeringsraadet i Bern har bekjendtgjort sin Skrivelse betræffende de fremmede Noter. Det tilbageviser enhver fremmed Jndflydelse som ærefornærmende for Schweiz. Den øieblikkelige Efterlevelse af ethvert diplomatisk Vink forraader efter dets Mening Ængstelighed, og Schweiz bør i Følelsen af sine Pligters Opfyldelse mod Udlandet og af at have Retten paa sin Side aldeles hævde et frit Lands Værdighed.
Ribe Stifts Adresseaviser, 1834-04-02
- Efter Sigende skal nogle katholske Geistlige have indgivet en Ansøgning til Paven om at faae en Erkebiskop eller Metropolitan udvalgt, for i Fremtiden ikke umiddelbart at afhænge af Rom. De overlade det aldeles til Paven at vælge Bispesædet, ligemeget enten i eller udenfor Schweiz. Hans Hellighed skal ikke være utilbøielig til at opfylde dette Ønske.
Ribe Stifts Adresseaviser, 1834-04-02
Belgien Courier Belge gjør opmærksom paa, at Regjeringen er nøie underrettet om, at et hollandsk Corps paa 35000 Mand, hvilket i 2 Gange 24 Timer kan vorde slagfærdigt, cantonnerer paa Grændselinien mellem Boistle=Due og Helmont. "Vi vide ikke, tilføier benævnte Blad, om vor Regjering har truffen de nødvendige Forsigtighedsregler, men vi behøve ikke at vise, hvor farligt det vilde være ganske at forlade sig paa den Overeenskomst, som Kong Wilhelm har sluttet med England og Frankerig. Ogsaa Journal de Flandre meddeler den Efterretning, at Hollænderne betydeligen forstærke sig i Sas van Gent, og at man har bemærket Troppebevægelser i Nærheden af Philippine, og tilraader derfor den belgiske Regjering at være paa sin Post. Denne skal ogsaa heller ikke være uvirksom, flere ConseilsForsamlinger ere holdte, og de fornødne befalinger er udstedte for at concentrere Tropper paa Nordgrændsen; de Permitterede indkaldes, og alle nødvendige Forholdsregler blive trufne for at forekomme et muligt Overfald, saa usandsynligt dette end maatte synes at være. Efterat Krigsministeren Hr. Evain i en Forsamling af Kammeret havde meddeelt Oplysninger om de hollandske Troppers Concentrering, og forsikkret, at man var forberedet paa ethvert Tilfælde, yttrede Kammeret eenstemmigen det Ønske, at enhver Forsigtighedsregel maatte tages, og at man ikke burde stole paa fremmed Hielp, samt at man ikke vilde lade sig tilbageholde af smaalige pecuniære Hensyn.